ai4bharat/Pralekha huggingface dataset:
وزارت اطلاعات ونشریات
ہدایت کارہ ویلنٹینا موریل کی فلم ‘آئی ہیو الیکٹرک ڈریمس’ انسانی رشتوں کی پیچیدگیوں اور ایک نوعمر کے بلوغت کے سفر کی پڑتال کرتی ہے
یہ فلم نہ تو رشتوں کی پیچیدگیوں کو آئیڈیل بتاتی ہے اور نہ ہی ان کی تنقید کرتی ہے: نکولس وونگ
تریپن ویں ہند بین الاقومی فلمی فیسٹول  کے ‘افی ٹیبل ٹاکس’ سیشن کو آج گوا میں خطاب کرتے ہوئے ‘آئی ہیو الیکٹرک ڈریمس’ کے سینماٹو گرافر نکولس وونگ نے کہا ‘‘یہ ایک ایسی فلم ہے، جو بلوغت میں جانے کے سفر کا جائزہ لیتی ہے۔ جو کہ عمر بڑھنے کا عمل نہیں ہے، یہ ایک ایسا عمل ہے، جو اتنا گہرا ہے کہ کبھی کبھی لوگوں کو ایک خاص طرح سے توڑ بھی سکتا ہے۔ یہ فلم نوجوانوں کی کسی عام فلم کے مقابلے کہیں زیادہ پیچیدہ ہے’’۔
نکولس نے کہا کہ جدید دور کے کوسٹا – ریکا کی ثقافت اور بلوغت کی مشکلات کی تصویر کشی ہونے کے ناطے یہ فلم لوگوں کو دنیا کی دوسری طرف کی کہانیوں کو پہچاننے میں مدد کرسکتی ہے۔ اور ساتھ ہی اُن خاندانی قدروں یا جذبوں سے بھی جوڑ سکتی ہے، جن کی حیثیت عالمی ہے۔
اس فلم کے بنیادی کردار ایوا کی کہانی کو بتاتے ہوئے نکولس نے دعویٰ کیا ہے کہ ہدایت کارہ ویلنٹینا موریل اخلاقی فیصلے سے آزاد ، زندگی کی پیچیدگی کی ایک ایماندارانہ تصویر پیش کرنے کی کوشش کرتی ہیں- نکولس وونگ نے کہا ‘‘اخلاقی فیصلہ لئے بغیر ‘ہدایت کارہ اس فلم کے توسط سے ناظرین کو ایسے پیچیدہ رشتوں میں ان کی خود کی حیثیت کی جانچ کرنے کے لئے لانے کی کوشش کرتی ہیں’’۔
یہ پوچھے جانے پر کہ یہ فلم نوجوان نسل کو کیا پیغام دے گی۔ نکولس نے کہا کہ یہ فلم پیار کے مختلف رنگوں اور دیکھ بھال کے پیچیدہ پہلوؤں کی پڑتال کرتی ہے۔ ایک دیگر اہم موضوع ، جسے فلم میں دکھایا گیا ہے، ‘ان لوگوں کے ساتھ پاور ڈائنامکس میں فاصلے سے نمٹنا ، جنہیں آپ پیار کرتے ہیں، 19 سالہ نوخیز ادا کارہ ڈینئل میرین نیوارو کی کاسٹنگ پر ، جنہوں نے بنیادی کردار ایوا کا رول ادا کیا ہے، نکولس نے کہا کہ انہیں اسکرین پلے اور کردار کی گہری سمجھ ہے۔ انہوں نے کہا ‘یہ اس میں فطری طور سے آیا ہے، وہ بہت خاموش اور ذہین ہیں’۔
فلم آئی ہیو الیکٹرک ڈریمس کا ایک منظر
اختصار: ایوا 16 سال کی ایک مضبوط ارادوں والی لڑکی ہے، جو اپنی ماں ، چھوٹی بہن اور ان کی بلّی کے ساتھ رہتی ہے۔ لیکن وہ الگ ہوچکے اپنے باپ کے ساتھ رہنا چاہتی ہے۔ جب اس کے باپ ‘دوسرے بلوغت کے عہد’ سے گزر رہے ہوتے ہیں، تو وہ ان کے ساتھ چپکی رہتی ہے اور نوعمر زندگی کی نازکی ، وہ حساسیت اور بالغ دنیا کی بے رحمی کے مابین توازن قائم کرتی ہے۔ ‘آئی ہیو الیکٹر ڈریمس’ پیار اور نفرت کے درمیان کی بیچ کی باریک لائن کو درج کرتی ہے۔ وہ بھی ایک ایسی دنیا میں ، جہاں جارحیت اور غصہ خاتون جنسی بیداری کی پیچیدگیوں کے ساتھ جڑ تے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-13034
(Visitor Counter : 73
وزارت دفاع
ٹریک آئی لینڈ پر سطح سے سطح تک مار کرنے والے برہموس کی کامیاب فائرنگ
نئی دلّی، 23 اکتوبر / بھارتی فضائیہ کے یونٹ نے 21 اور 22 اکتوبر، 2019 کو انڈمان نکو بار جزائر میں ٹریک آئی لینڈ کے مقام پر سطح سے سطح تک مار کرنے والے دو برہموس میزائلوں کو کامیاب طور پر داغا۔ ان دونوں میزائلوں کی کامیاب فائرنگ بھارتی فضائیہ کے تربیتی مشن کا حصہ تھی۔ دونوں برہموس میزائلوں کے حملے 300 کلو میٹر دور نشانے پر کئے گئے اور نشانے پر صحیح کامیاب بیٹھے۔ بھارتی فضائیہ کے مظاہرین کی جانب سے کار کردگی کا یہ مظاہرہ نقل و حرکت اور درستگی کی حد تک کامیاب تھا اور پن پوائنٹ کی حد تک درست نشانہ تھا۔
اس سے قبل بھارتی فضائیہ نے پوکھرن میں برہموس میزائل کی کامیاب فائرنگ کی تھی۔
مزید بر آں، بھارتی فضائیہ نے اسی علاقے میں مئی، 2019 میں اپنے فرنٹ لائن سو۔ 30 ایم کے آئی ایئر کرافٹ سے برہموس میزائل کو کامیاب تجربے کے طو ر پر داغا تھا۔ 2.8 میچ برہموس میزائل بی اے پی ایل کے ذریعہ تیار کیا گیا اسٹیٹ آف آرٹ سپر سونک کروز میزائل ہے۔
برہموس میزائل بھارتی فضائیہ کو سمندری یا زمینی نشانے پر سوئی کی نوک کے برابر ٹھیک نشا نے پر وار کرنے کی مطلوبہ صلاحیت بخشتا ہے، خواہ دن ہو یا رات یا کوئی بھی موسم ہو۔ یہ میزائل فائر اینڈ فور گیٹ کے اصول کے ساتھ نشانے پر وار کرنے میں اعلیٰ صلاحیت کا حامل ہے۔
۔۔۔۔۔۔
U.4747
(Visitor Counter : 59
سٹرک ٹرانسپورٹ اور شاہراہوں کی وزارت
این ایچ اے آئی نے مالی سال 21-2020 کے دوران اب تک گزشتہ تین برسوں کی اسی مدت کے دوران تفویض کئے گئے پروجیکٹوں کے مقابلے میں زیادہ لمبائی والے پروجیکٹ تفویض کئے
اپریل – اگست 2020 کے دوران 31 ہزارکروڑروپے مالیت کے 744 کلومیٹر لمبائی کے 26 پروجیکٹ دئے گئے
نئیدہلی یکم ستمبر 2020۔نوول کروناوائرس عالمی وبا کے پھیلنے کے باعث درپیش چیلنجوں کے باوجود نیشنل ہائی وے اتھارٹی آف انڈیا  نے مالی سال 21-2020 کے دوران اب تک گزشتہ تین برسوں میں اسی مدت کے دوران تفویض کئے گئے پروجیکٹوں کے مقابلے میں زیادہ لمبائی کے پروجیکٹ دئے ہیں۔این ایچ اے آئی کے مطابق اپریل سے اگست 2020 تک این ایچ اے آئی نے 744 کلومیٹر لمبائی کے 26 پروجیکٹ تفویض کئے جبکہ مالی سال 20-2019 میں اسی مدت کے دوران پروجیکٹوں کی لمبائی 676 کلومیٹر مالی سال 19-2018 میں 368 کلومیٹر اور مالی سال 18-2017 میں 504 کلومیٹر تھی ۔ان 26 پروجیکٹوںکی سرمایہ لاگت 31 ہزارکروڑروپے سے زیادہ ہے ،جس میں سول تعمیر، زمین کی حصولیابی اورتعمیرسے قبل کے دیگر اخراجات شامل ہیں۔
این ایچ اے آئی نے رواں مالی سال کے دوران 4500 کلومیٹر شاہراہ کے پروجیکٹ تفویض کرنے کا نشانہ رکھا ہے اور اس نشانے کو پار کرجانے کا امکان ہے۔
لاک ڈاؤن اورموجودہ صورتحال کے باوجود این ایچ اے آئی نے شعبے کے ٹینڈردہندگان میں اعتماد پیداکرنے کے لئے مختلف اقدامات کئے ہیں۔نقد رقم کی مشکل کو دور کرنے اور ٹھیکے داروں کو نقدرقم کی بہ آسانی فراہمی کو یقینی بنانے کے لئے این ایچ اے آئی نے اس بات کو یقینی بنایا ہے کہ دفترکے بند ہونے کی وجہ سے کسی ادائیگی میں تاخیر نہ ہونے پائے اور اس نے ڈجیٹل پلیٹ فارم کا استعمال کرکے مارچ 2020 میں لاک ڈاؤن کے دوران دس ہزار کروڑروپے تقسیم کئے ۔رواں مالی سال کی پہلی سہ ماہی میں این ایچ اے آئی نے ٹھیکے داروں کو 15 ہزارکروڑروپے سے زیادہ تقسیم کئے ۔ اس کے علاوہ ٹھیکے داروںکو ماہانہ ادائیگی جیسے اقدامات کئے گئے ۔ایسے اقدامات سے ٹینڈردہندگان کی ٹینڈرمیں شرکت کے لئے حوصلہ افزائی ہوئی او ر نتیجتاََ سڑک کے شعبے میں فروغ دیکھنے کو مل رہا ہے ۔
دئے جانے والے ٹھیکوں میں اضافہ کرکے اور شاہراہوں کی تعمیر کے کام میں توسیع کرکے این ایچ اے آئی نے عالمی وبا سے متاثر سال میں اچھی شروعات کی ہے ۔این ایچ اے آئی تیزرفتار سے قومی شاہراہوں کے بنیادی ڈھانچے کو فروغ دینے اور قومی شاہراہوں پر محفوظ ،آرام دہ اوربلارکاوٹ سفر کی سہولت فراہم کرانے کے لئے پابند عہد ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ا گ۔رم
U-4982
(Visitor Counter : 128
پیٹرولیم اور قدرتی گیس کی وزارت
ایتھنول پلانٹ لگانے کے حوالے سے
پبلک سیکٹر آئل مارکیٹنگ کمپنیاں  ایتھنول سپلائی سال  کے لیے ایتھنول کی کل ضرورت کا ایک مشترکہ تخمینہ لگاتی ہیں جو کہ دلچسپی کے اظہار  کے طور پر شائع ہوتا ہے۔ بولی دہندگان کو ایتھنول کی مقدار کا حوالہ دینے کی ضرورت ہوتی ہے جو ان کے ذریعہ او ایم سی کی سہ ماہی ضرورت کے مطابق، مقام کے لحاظ سے / فیڈ اسٹاک کے زمرے کے مطابق / مقدار کی بولی میں سہ ماہی کے مطابق فراہم کی جا سکتی ہے۔ حصہ لینے والے بولی دہندگان کو ایتھنول کی تقسیم ای او آئی کی شرائط و ضوابط کی بنیاد پر کی جاتی ہے۔ ان جگہوں کے لیے جہاں ضرورت پوری نہیں ہوتی، جب تک ضرورت پوری نہیں ہو جاتی، بقایا مقدار اگلے ای او آئی دوران کے ذریعے پوری کی جاتی ہے۔
سال 2014 کے بعد سے، حکومت نے ملک میں ایتھنول کی پیداوار اور استعمال کو بڑھانے کے لیے کئی اقدامات کیے ہیں جن میں شامل ہے راب کے علاوہ دیگر غیر غذائی فیڈ اسٹاک سے تیار کردہ ایتھنول کی خریداری کی اجازت، جیسے سیلولوسک اور لگنو سیلولوز مواد جیسے کپاس کے ڈنٹھل، گندم کے بھوسے، چاول کے بھوسے وغیرہ؛ ایتھنول میں تبدیلی کے لیے گنے اور غذائی اجناس  کے استعمال کی اجازت؛ ایتھنول بلینڈڈ پیٹرول  پروگرام کے تحت ایتھنول کی خریداری کے لیے زیر انتظام قیمت کا طریقہ کار بشمول اضافہ شدہ ایکس مل قیمت؛ ای بی پی پروگرام کے لیے ایتھنول پر جی ایس ٹی کی شرح کو کم کر کے 5 فیصد کر دیا جانا؛ ملاوٹ کے لیے ریاستوں میں ایتھنول کی مفت نقل و حرکت کے لیے صنعتوں  ایکٹ میں ترمیم، ایتھنول ڈسٹلیشن کی صلاحیت میں اضافہ اور توسیع کے لیے سود کی امداد کی اسکیمیں، ایتھنول کی کمی میں ڈیڈیکیٹ ایتھنول پلانٹس  قائم کرنے کے لیے طویل مدتی آفٹیک ایگریمنٹس  وغیرہ۔
ریاست بہار میں کل 47 ایتھنول پروجیکٹوں کو حکومت کی طرف سے مطلع کردہ مختلف ایتھنول سود سبوینشن اسکیم کے تحت منظوری دی گئی ہے۔ جولائی، 2018 سے اپریل، 2022 تک، جن میں سے 7 منصوبے راب پر مبنی، 32 اناج پر مبنی اور 8 دوہری فیڈ پر مبنی ہیں۔
پٹرولیم اور قدرتی گیس کی وزارت میں وزیر مملکت جناب رامیشور تیلی نے آج راجیہ سبھا میں ایک تحریری جواب میں یہ معلومات دی۔
سائنس اور ٹیکنالوجی کی وزارت
توانائی کے شعبے میں جی20 ممالک کی اہم ضرورت پر غور کرنے کے لیے کانفرنس کا انعقاد
دو-تین مارچ 2023 کے دوران رانچی میں ‘‘پائیدار توانائی کے لئے مٹیریلز’’ پر منعقدہ جی20 آر آئی آئی جی کانفرنس میں تمام جی20 ممالک کے مندوبین توانائی کے مواد اور آلات سے متعلق 21ویں صدی کے چیلنجز، شمسی توانائی کا استعمال اور فوٹو وولٹک ٹیکنالوجی؛ ماحولیات کے لئے سازگار توانائی کے لیے مواد اور عمل پر تبادلہ خیال کریں گے۔
یہ کانفرنس توانائی کے شعبے میں جی20 ممالک اور شریک بین الاقوامی تنظیموں  کی اہم ضرورت پر تفصیل سے روشنی ڈالے گی اور جی20 تعاون کے لیے مستقبل کے روڈ میپ کی سفارش کرے گی اور توقع ہے کہ اس سے شراکت داری کی تعمیر اور علم کے تبادلے ہوں گے۔ یہ موضوع مختلف ہندوستانی اور جی20 ممالک کے ماحولیات کے لئے سازگار متبادل توانائی کے ذرائع پر زور دینے کے مطابق ہے۔
ڈاکٹر سریوری چندر شیکھر، سکریٹری ڈی ایس ٹی اور آر آئی آئی جی کی سربراہی اور کونسل آف سائنٹفک اینڈ انڈسٹریل ریسرچ  کے تعاون سے منعقد ہونے والی اس کانفرنس میں افتتاحی، تکنیکی اور اختتامی اجلاس شامل ہوں گے، جس میں ایک مکمل لیکچر ہوگا جس میں ‘‘کم کاربن کے آخراج سے صفر کاربن اخراج کی حکمت عملی کی طرف ہندوستان کو بڑھایا جائے گا’’۔ اور ایک پینل مباحثہ بھی ہوگا۔
تمام جی20 ممالک سے تقریباً 25 غیر ملکی مندوبین بشمول یورپی یونین اور انٹرنیشنل سولر الائنس جیسی بین الاقوامی تنظیموں کی کانفرنس میں شرکت متوقع ہے۔ حکومت کے مختلف سائنسی محکموں/تنظیموں سے تقریباً 35 اعلیٰ مضامین کے ماہرین کی بھی کانفرنس میں خصوصی مدعو کے طور پر شرکت متوقع ہے۔ کانفرنس کے دوران موضوع کے شعبے کے چند نامور ماہرین بھی اپنے خیالات کا اظہار کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 104
وزارت دفاع
بھارت اور ملیشیا نے دفاعی تعاون بڑھانے کا فیصلہ کیا
وزیر دفاع راج ناتھ سنگھ نے ملیشیا کے اپنے ہم منصب کے ساتھ ویڈیو کانفرنس کی
وزیر دفاع جناب راج ناتھ سنگھ نے 27 جون 2022 کو ملیشیا کے سینئر وزیر دفاع وائی بی داتو سیری ہشام الدین بن حسین کے ساتھ ایک ویڈیو کانفرنس کی۔ اس میٹنگ کے دوران دو طرفہ، علاقائی اور دفاعی صنعتی باہمی اشتراک و تعاون سے متعلق وسیع مسائل پر تبادلہ خیال کیا گیا۔
وزیر دفاع نے داتو سری ہشام الدین بن حسین کو اگست 2021 میں سینئر وزیر دفاع کا عہدہ سنبھالنے پر مبارکباد دی۔ دونوں وزراء نے پہلے سے مضبوط بھارت-ملیشیا دفاعی تعاون کو مزید فروغ دینے کے ارادے کا اظہار کیا۔
دونوں وزراء نے موجودہ دفاعی تعاون کی سرگرمیوں اور فریم ورک اور موجودہ ملیشیا-بھارت دفاعی تعاون میٹنگ  فریم ورک کے تحت ان کو مزید بڑھانے کے طور طریقوں پر تبادلہ خیال کیا۔ اگلا ملیشیا-بھارت دفاعی تعاون میٹنگ  جولائی 2022 میں منعقد ہونا ہے، اور اس پلیٹ فارم کو دفاع میں گہرے اشتراک کے لیے استعمال کرنے کا فیصلہ کیا گیا۔
جناب راج ناتھ سنگھ نے ان شعبوں پر روشنی ڈالی جن میں بھارتی دفاعی صنعتیں ملیشیا کی مدد کر سکتی ہیں۔ انہوں نے بھارتی دفاعی صنعت کی سہولیات اور مصنوعات کا پہلا تجربہ حاصل کرنے کے لئے ملیشیا کے سینئر افسران کے بھارت کے دورے کی تجویز پیش کی۔
ملیشیا کے سینئر وزیر دفاع نے امن مشن میں خواتین اہلکاروں کو شامل کرنے کی ضرورت کا اظہار کیا۔ دونوں فریقوں نے اس معاملے پر ایک دوسرے کو شامل کرنے پر اتفاق کیا۔ انسانی امداد اور قدرتی آفات میں راحت  کے کاموں کی صلاحیت کو جدید تر کرنے پر بھی اتفاق کیا گیا۔
وزیر دفاع جناب راج ناتھ سنگھ نے ملیشیا کے سینئر وزیر دفاع کو قریبی اور اسٹریٹجک دفاعی تعلقات پر تبادلہ خیال کرنے کے لیے جلد از جلد بھارت کا دورہ کرنے کی دعوت دی۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 96
سائنس اور ٹیکنالوجی کی وزارت
آئی این اے ای نے اینوویٹیو اسٹوڈنٹ پروجیکٹس ایوارڈ 2020 کے لئے نامزدگیاں مدعو کیں
نامزدگیاں قبول کرنے کی آخری تاریخ 31 اگست 2020 ہے
نئی دہلی، 24/جون 2020 ۔ حکومت ہند کے سائنس و ٹیکنالوجی محکمہ کے ایک خودمختار ادارہ انڈین نیشنل اکیڈمی آف انجینئرنگ  نے اینوویٹیو اسٹوڈنٹ پروجیکٹس ایوارڈ 2020 کے لئے نامزدگیاں مدعو کی ہیں۔
یہ نامزدگیاں اینوویٹو اسٹوڈنٹ پروجیکٹس ایوارڈ 2020 کے لئے مدعو کی گئی ہیں۔ تین زمروں کے طلبہ کے پروجیکٹس اس ایوارڈ کے لئے حصہ لینے کے اہل ہیں جن میں بی ای، بی ٹیک یا بی ایس سی  کے آخری سال  کے وہ پروجیکٹ جو تعلیمی سال 2019-2020 کے لئے 31 جولائی 2020 تک، ایم ای یا ایم ٹیک، ایم ایس سی  کی وہ تھیسس جن کی جانچ یکم جولائی 2019 سے 31 جولائی 2020 تک تعلیمی سال 2019-2020 کے دوران ہوئی ہو اور پی ایچ ڈی کی تھیسس جو یکم جون 2019 سے 31 مئی 2020 تک ایوارڈ کے لئے جانچ گئی ہو اور جسے منظور کیا گیا ہو یا جس کے لئے سفارش کی گئی ہو، شامل ہیں۔
آئی این اے ای نے اینوویٹو اسٹوڈنٹ پروجیکٹ ایوارڈ کی شروعات 1998 میں کی تھی تاکہ انجینئرنگ اداروں میں انڈر گریجویٹ، پوسٹ گریجویٹ اور ڈاکٹورل سطح کے طلبہ کے ذریعے کئے گئے اختراعاتی اور تخلیقی ریسرچ پروجیکٹوں کی نشان دہی کی جاسکے۔ یہ ایوارڈ خاص طور پر صنعت، ریسرچ لیباریٹری اور تعلیمی اداروں میں مشترکہ پروجیکٹوں کی حوصلہ افزائی کرتا ہے۔ اس کوشش کا مقصد نوجوان صلاحیتوں کی حوصلہ افزائی کرنا اور ان کے کاموں کا اعتراف اور انھیں مراعات دینا ہے۔ اگرچہ گزشتہ 22 برسوں کے دوران اس ایوارڈ کے تعلق سے رسپانس انتہائی حوصلہ افزا رہا ہے، اکیڈمی کی خواہش یہ ہے کہ متعدد کمیونٹیوں اور پیشہ ور شعبوں تک وسیع رسائی ممکن ہو۔
ضروری ہے کہ یہ نامزدگیاں ان انجینئرنگ کالجوں اور اداروں کے پرنسپل، ڈین، ہیڈ، رجسٹراار یا ڈائریکٹر کے ذریعے کی جائیں جہاں امیدواروں نے ڈگری ایوارڈ کئے جانے کے لئے اپنے پروجیکٹ / تھیسس تیار کئے ہوں، نہ کہ یہ نامزدگی ان اداروں کے ذریعے بھیجی جائیں جہاں امیدوار فی الحال کام کررہا ہے۔ نامزدگیاں انجینئرنگ کالجوں / اداروں سے بیچلرس، ماسٹرس یا ڈاکٹورل سطح کے متعلق پروجیکٹوں / تھیسس کے لئے مدعو کی جاتی ہیں۔ نامزدگیاں قبول کرنے کی آخری تاریخ 31 اگست 2020 ہے۔
۔
وزارات ثقافت
ہندوستان غیر مادّی ثقافتی ورثے کے تحفظ کی خاطر یونیسکو کے 2003 کے کنونشن کی بین حکومتی کمیٹی کے لئے منتخب
ہندوستان کو 2026-2022 میعاد کے لئے غیر مادّی ثقافتی ورثے کی حفاظت کی خاطر یونیسکو کے 2003 کے کنونشن کی بین حکومتی کمیٹی کے رکن کے طور پر منتخب کیا گیا ہے۔ بین حکومتی کمیٹی کے انتخابات 5 سے 7 جولائی 2022 تک یونیسکو کے ہیڈ کوارٹر واقع پیرس میں منعقدہ 2003 کے 9ویں جنرل اسمبلی کے کنونشن کے دوران ہوئے۔
متعلقہ اعلان ثقافت، سیاحت اور شمال مشرقی خطے کی ترقی کے مرکزی وزیر جناب جی کے ریڈی نے کیا۔
ایشیا پیسیفک گروپ میں خالی ہونے والی چار نشستوں کے لئے چھ ممالک یعنی ہندوستان، بنگلہ دیش، ویت نام، کمبوڈیا، ملائیشیا اور تھائی لینڈ نے اپنی امیدواری پیش کی تھی۔ہندوستان کو وہاں موجود اور ووٹنگ کرنے والی 155 مملکتی جماعتوں سے 110 ووٹ ملے۔
کنونشن 2003 کی بین حکومتی کمیٹی 24 اراکین پر مشتمل ہے اور اسے کنونشن کی جنرل اسمبلی میں مساوی جغرافیائی نمائندگی اور باری باری کی گردش کے اصولوں کے مطابق منتخب کیا جاتا ہے۔ کمیٹی کے مملکتیپاٹیوں کا انتخاب چار سال کی مدت کے لئے کیا جاتا ہے۔
بین حکومتی کمیٹی کے کچھ بنیادی کاموں میں کنونشن کے مقاصد کو فروغ دینا، بہترین طریقوں پر رہنمائی فراہم کرنا، اور غیر مادّی ثقافتی ورثے کے تحفظ کے اقدامات پر سفارشات دینا شامل ہیں۔ یہ کمیٹی ریاستی جماعتوں کی طرف سے فہرستوں میں غیر مادّی ورثے کے لئے جمع درخواستوں کے ساتھ ساتھ پروگراموں اور منصوبوں کی تجاویز کا بھی جائزہ لیتی ہے۔
ماضی میں ہندوستان اس کنونشن کی بین حکومتی کمیٹی کے رکن کے طور پر دو مرتبہ کام کر چکا ہے۔ 2006 سے 2010 تک اور 2014 سے 2018 تک۔ اپنی 2026-2022 کی میعاد کے لئے ہندوستان نے انسانیت کے غیر مادی ثقافتی ورثے کے تحفظ اور فروغ کے لئے ایک واضح وژن تیار کیا ہے۔ ہندوستان جن ترجیحی شعبوں پر توجہ مرکوز کرے گا ان میں کمیونٹی کی شرکت کو فروغ دینا، غیر مادّی ورثے کے ذریعے بین اقوامی تعاون کو مضبوط کرنا، غیر مادّی ثقافتی ورثے پر علمی تحقیق کو فروغ دینا اور کنونشن کے کام کو اقوام متحدہ کے پائیدار ترقی کے اہداف کے ساتھ ہم آہنگ کرنا شامل ہیں۔ یہ وژن انتخابات سے قبل کنونشن کی دیگرمملکتی پارٹیوں کے ساتھ بھی شیئر کیا گیا تھا۔
ہندوستان نے ستمبر 2005 میں غیر محسوس ثقافتی ورثے کی حفاظت کے لئے 2003 کے کنونشن کی توثیق کی۔ کنونشن کی توثیق کرنے والے ابتدائی مملکتی پارٹیوں میں سے ایک کے طور پر ہندوستان نے غیر مادّی ورثے سے متعلق معاملات کے تئیں بڑی وابستگی کا مظاہرہ کیا ہے اور اس کی توثیق کرنے کے لئے دیگر ریاستی جماعتوں کی فعال طور پر حوصلہ افزائی کی ہے۔ انسانیت کے غیر مادّی ثقافتی ورثے کی نمائندہ فہرست میں 14 نوشتہ جات کے ساتھ ہندوستان غیر مادّی ثقافتی ورثے کی فہرست میں بھی اعلیٰ مقام پر ہے۔ 2021 میں درگا پوجا کی شمولیت کے بعد ہندوستان نے 2023 میں گجرات کے گربا کے لئے نامزدگی جمع کرائی۔
بین احکومتی کمیٹی کے رکن کے طور پر، ہندوستان کو 2003 کے کنونشن کے نفاذ کی قریب سے نگرانی کرنے کا موقع ملے گا۔ کنونشن کے دائرہ کار اور اثر کو مضبوط بنانے کے مقصد کے ساتھ ہندوستان غیر مادّی ورثے کی مؤثر طریقے سے حفاظت کرنے کے لئے دنیا بھر میں مختلف کرداروں کی صلاحیت کو متحرک کرنا چاہتا ہے۔ اس کے علاوہ کنونشن کی تین فہرستوں یعنی فوری تحفظ کی فہرست، نمائندوں کی فہرست اور اچھے حفاظتی طریقوں کے رجسٹر میں موجود خطوط میں عدم توازن کو دیکھتے ہوئے ہندوستان کنونشن کے مملکتی پارٹیوں میں بین اقوامی بات چیت کی حوصلہ افزائی کرنے کی کوشش کرے گا تاکہ زندہ ورثے کے تنوع اور اہمیت کو بہتر طریقے سے ظاہر کیا جا سکے۔
وزارت دفاع
فکی انڈیا اسپورٹس ایوارڈز 2020 میں اے ایف ایس سی بی کو’’کھیلوں  کو فروغ دینے والی بہترین کمپنی 2020 ‘‘ قرار دیا گیا
فکی کی جانب سے موصول شدہ سرکاری نوٹیفکیشن میں ایئر فورس اسپورٹس کنٹرول بورڈ  کو ’’کھیلوں  کو فروغ دینے والی بہترین کمپنی 2020‘‘ کے زمرے میں فاتح قرار دیا گیا ہے۔
اے ایف ایس بی کو یہ اعلیٰ ایوارڈ 08 دسمبر 2020 کو فکی انڈیا اسپورٹس ایوارڈز 2020 کی مشہور جیوری کے ذریعہ تفویض کیا گیا جس کی صدارت جسٹس مدگل نے کی تھی۔ یہ ایوارڈ تقریب 08 دسمبر 2020 کو ویڈیو کانفرنسنگ کے توسط سے منعقد ہوئی اور اے ایف ایس سی بی کے چیئرمین ایئر کموڈورآشوتوش چترویدی نے یہ اعلیٰ ایوارڈ فکی کے صدر سے حاصل کیا۔
فکی نے یہ تسلیم کیا کہ بھارتی فضائیہ سرگرمی کے ساتھ کھیلوں کو فروغ دینے میں دیگر تنظیموں کے لئے حقیقی طور پر ترغیب کا باعث ثابت ہوئی ہے۔ امید ہے کہ فضائیہ کھلاڑیوں کو مزید ترغیب فراہم کرے گی تاکہ وہ نئی بلندیاں سر کر سکیں اور ملک کے لئے مزید اعزازات حاصل کر سکیں۔
اس سے قبل اے ایف ایس سی بی کو، ملک بھر میں کھیل کود کا ماحول تیار کرنے میں تعاون دینے کے سلسلے میں ’’کھلاڑیوں کے روزگار اور کھیلوں کی بہبود کے اقدامات‘‘ کے لئے عزت مآب صدر جمہوریہ ہند جناب رام ناتھ کووِند کے ذریعہ ’راشٹریہ کھیل پروتساہن پروسکار‘ سے نوازا گیا۔
آئی اے ایف اسپورٹس نے قومی اور بین الاقوامی سطح پر غیر معمولی پیش رفت کی ہے اور ایشیائی کھیلوں، دولت مشترکہ کھیلوں اور عالمی کپ / عالمی چیمپئن شپ میں میڈلس جیتے ہیں، اور اس طرح ملک کے لئے اعزازات حاصل کیے۔ اس بات کا ذکر کرنا بھی ضروری ہے کہ تین ایئر وارئیرس ٹوکیو اولمپکس 2021 کے لئے پہلے ہی کوالیفائی کر چکے ہیں۔
بھارت کا مسابقتی کمیشن
مسابقتی کمیشن آف انڈیا  نے ایسینڈ ٹیلی کام انفرااسٹرکچر پرائیویٹ لمیٹیڈ اور جی آئی پی ای ایم ایسینڈ 2 پرائیوٹ لمیٹیڈ کے ذریعے ٹاور ویزن انڈیا پرائیویٹ لمیٹیڈ کے حصص کے حصول کی منظوری دے دی
مسابقتی کمیشن آف انڈیا  نے ایسینڈ ٹیلی کام انفرااسٹرکچر پرائیویٹ لمیٹیڈ اور جی آئی پی ای ایم ایسینڈ 2 پرائیوٹ لمیٹیڈ کے ذریعے ٹاور ویزن انڈیا پرائیویٹ لمیٹیڈ کے حصص کے حصول کی منظوری دیدی۔
مجوزہ امتزاج ایسینڈ ٹیلی کام انفرااسٹرکچر پرائیویٹ لمیٹیڈ  اور جی آئی پی ای ایم ایسینڈ 2 پرائیوٹ لمیٹیڈ کے حصول سے متعلق ہے۔ جی آئی پی ایم ای ایم مجموعی طور پر ٹاور ویژن انڈیا پرائیویٹ لمیٹڈ  کے 100 فیصد حصص رکھتی ہے۔
حصص حاصل کرنے والے
حصص حاصل کرنے والے مکمل طور پر ان اداروں کے فنڈ/سرمایہ کاری کی ملکیت ہیں جو حتمی طور پر گلوبل انفراسٹرکچر مینجمنٹ ایل ایل سی  کے زیر انتظام ہیں۔ ایسینڈ بھارت میں ٹاورز کے ذریعے غیر فعال ٹیلی کمیونیکیشن انفراسٹرکچر خدمات فراہم کرنے میں مصروف ہے جبکہ جی آئی پی ای ایم فی الحال کسی کاروباری کارروائی میں سرگرم نہیں ہے۔
ہدف
ہدف کو ٹاور ویزن ماریشش لمیٹیڈ کے ذریعے کنٹرول کیا جاتا ہے اور وہ ہندوستان میں ٹاوروں کے ذریعے غیر فعال ٹیلی کمیونیکیشن انفراسٹرکچر خدمات کی فراہمی میں سرگرم ہے۔
سی سی آئی کے مفصل احکام بعد میں۔
نائب صدر جمہوریہ ہند کا سکریٹریٹ
جناب جگدیپ دھنکھڑ نے ہندوستان کے 14ویں نائب صدر اور راجیہ سبھا کے چیئرمین کے طور پر حلف لیا
جناب جگدیپ دھنکھڑ نے آج ہندوستان کے چودہویں نائب صدر اور راجیہ سبھا کے چیئرمین کا عہدہ سنبھال لیا۔ ایک معروف وکیل اور مغربی بنگال کے سابق گورنر جناب دھنکھڑ کو صدر جمہوریہ محترمہ دروپدی مرمو آج راشٹرپتی بھون میں منعقدہ حلف برداری کی تقریب میں حلف دلایا۔
حلف برداری سے قبل جناب دھنکھڑ نے آج صبح راج گھاٹ کا دورہ کیا اور مہاتما گاندھی جی کو خراج عقیدت پیش کیا۔ انہوں نے ٹویٹ کیا ’’راج گھاٹ کے پر سکون با عظمت ماحول میں پوجیہ باپو کو خراج عقیدت پیش کرتے ہوئے میں نے ہمیشہ خود کو فیض یافتہ سمجھا ہےاور مجھے بھارت کی خدمت کے لئے تحریک حاصل ہوئی ہے‘‘۔
جناب جگدیپ دھنکھڑ کا مختصر پروفائل ذیل ہے۔
1۔تعلیمی اور پیشہ ورانہ پس منظر
جناب دھنکھڑ نے اپنی ابتدائی تعلیم کیتھانہ گاؤں کے سرکاری پرائمری اسکول سے حاصل کی۔ اس کے بعد انہوں نے گورنمنٹ مڈل اسکول، گھردھانا اور سینک اسکول، چتوٹ گڑھ میں تعلیم حاصل کی۔ اپنی کالج کی تعلیم کے لیے جناب دھنکھڑ نے مہاراجہ کالج جے پور میں داخلہ لیا اور وہاں سے بی ایس سی  فزکس کی ڈگری حاصل کی۔ اس کے بعد انہوں نے راجستھان یونیورسٹی سے قانون کی ڈگری حاصل کی۔
جناب جگدیپ دھنکھڑ نے اپنے پیشہ ورانہ کیریئر کا آغاز ایک وکیل کے طور پرکیا، اور پہلی جنریشن کے پروفیشنل ہونے کے باوجود، وہ ملک کے اعلیٰ قانونی ماہرین میں شمار ہونے لگے۔ 1990 میں انہیں راجستھان کے لیے ہائی کورٹ آف جوڈی کیچر کے ذریعہ سینئر ایڈوکیٹ کے طور پر نامزد کیا گیا۔ تب سے، اسی وقت سے جناب جگدیپ دھنکھڑ بنیادی طور پر سپریم کورٹ میں پریکٹس کر رہے ہیں اور ان کے قانونی چارہ جوئی کے فوکس ایریاز میں اسٹیل، کوئلہ، کان کنی اور بین الاقوامی تجارتی ثالثی کے میدان رہے ہیں۔ وہ ملک کی مختلف ہائی کورٹس میں پیش ہو چکے ہیں اور 30 جولائی 2019 کو مغربی بنگال کے گورنر کا عہدہ سنبھالنے تک ریاست کے سب سے زیادہ سینئر نامزد سینئر ایڈکیٹ تھے۔ اپنے قانونی کیریئر کے دوران، جناب دھنکھڑ سب سے کم عمر شخص تھے جنہیں 1987 میں راجستھان ہائی کورٹ بار ایسوسی ایشن جے پور کا صدر منتخب کیا گیا۔ ایک سال بعد، وہ 1988 میں راجستھان بار کونسل کے رکن بھی بن گئے۔
2۔ پارلیمانی اور عوامی زندگی
جناب جگدیپ دھنکھڑ 1989 میں جھنجھنو پارلیمانی حلقہ سے ہندوستان کی پارلیمنٹ کے لیے منتخب ہوئے تھے۔ اس کے بعد انہوں نے 1990 میں پارلیمانی امور کے وزیر مملکت کے طور پر بھی خدمات انجام دیں۔ 1993 میں وہ اجمیر ضلع کے کشن گڑھ حلقے سے راجستھان اسمبلی کے لیے منتخب ہوئے۔ ایک قانون ساز کے طور پر جناب دھنکھڑ نے لوک سبھا اور راجستھان قانون ساز اسمبلی میں اہم کمیٹیوں کے رکن کے طور پر خدمات انجام دیں۔ مرکزی وزیر کی حیثیت سے وہ یورپی پارلیمنٹ میں پارلیمانی گروپ کے ڈپٹی لیڈر کے طور پر ایک وفد کے رکن بھی تھے۔
جولائی 2019 میں، جناب دھنکھڑ کو مغربی بنگال کا گورنر مقرر کیا گیا تھا۔
3۔ ذاتی تفصیلات
نام: جناب جگدیپ دھنکھڑ
والد کا نام: آنجہانی جناب گوکل چند
والدہ کا نام: آنجہانی محترمہ کیسری دیوی
تاریخ پیدائش: 18 مئی 1951
جائے پیدائش: گاؤں کیتھانہ، جھنجھنو ضلع، راجستھان
ازدواجی حیثیت: شادی شدہ 
شریک حیات کا نام: ڈاکٹر سدیش دھنکھڑ
بچے: ایک بیٹی 
کتابوں کے شوقین، جناب دھنکھڑ کھیلوں سے بھی لگاؤ رکھتے ہیں اور وہ راجستھان اولمپک ایسوسی ایشن اور راجستھان ٹینس ایسوسی ایشن کے صدر رہ چکے ہیں۔ موسیقی سننا اور سفر کرنا ان کے دیگر مشاغل ہیں۔ انہوں نے امریکہ، کناڈا، برطانیہ، اٹلی، سوئٹزرلینڈ، جرمنی، آسٹریلیا، نیوزی لینڈ، چین، ہانگ کانگ، سنگاپور وغیرہ سمیت کئی ممالک کا سفر کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-9029
(Visitor Counter : 130
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 883ٹیکے لگائے گئے ہیں۔
ہندوستان میں سردست زیر علاج مریضوں کی تعداد11393ہے۔
فی الحال زیر علاج مریضو ں کی شرح 0.03 فیصد ہے۔
سردست ملک میں شفایابی کی شرح 98.79فیصد ہے۔
گزشتہ 24 گھنٹے کے دوران 2661مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر44439965ہوگئی ہے۔
گزشتہ 24 گھنٹے کے دوران کووڈ کے 1021نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.89 کروڑ ٹیسٹ کئے جا چکے ہیں، گزشتہ 24 گھنٹے میں131172ٹیسٹ کیے گئے۔